Šarkabūdžiai

ŠarkabūdžiaiPilkalnio apskrities gyvenvietės. Mažosios Lietuvos enciklopedija, T.3 (Mec-Rag). Vilnius, Mažosios Lietuvos fondas, Mokslo ir enciklopedijų leidybos institutas, 2006 (, nuo 1938 m. Friedfelde) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 6 km į šiaurės rytus nuo Pilkalnio, 16 km į pietryčius nuo Lazdynų.

 Istorija 
dešinėje|miniatiūra|260px|Šarkabūdžių kaimo bendruomenė 1938 m.

Minimi nuo 1625 m. Vadinti ir Plyniais (Plinen, Plienen). Istoriniai Šarkabūdžių pavadinimo rašybos variantai: Scharkabud, Scharckabuden, Scharkebuden, Scharkabuden.Dietrich Lange, Geographisches Ortsregister Ostpreußen (2005): Šarkabūdžiai (vok.). Nuoroda tikrinta 2020-01-25. Kaip ir visas kraštas, nukentėjo nuo 1709–1710 m. maro: iš 12 prieš marą buvusių ūkių, 1719 m. tik trys buvo tebedirbami (vienas valstiečio lažininko, du valstiečių činšininkų). 1736 m. į kaimą atsikėlė penkios zalcburgiečių šeimos. 1785 m. buvo zalcburgiečių kolonijos kaimas su 7 ugniakurais,Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p.139. Karaliaučius ir Leipcigas, 1785 (vok.). 1823 m. – 8 sodybų kolonija su 39 gyventojais.Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T.4 (P – S), p.224. Kümmel, Halle, 1823 (vok.). Iki 1723 m. priklausė Ragainės valsčiaus šaltyšiaus administruojamai Užpjaunių seniūnijai, 1723–1818 m. – Įsruties apskrities Grumbkaukaičių domenų valsčiui, 1818–1945 m. – Pilkalnio apskričiai ir 1874 m. įsteigtam Rudžių valsčiui. Tikintieji priklausė Pilkalnio evangelikų liuteronų parapijai.

Kaimo šiauriniu pakraščiu tekėjo Rėnikės arba Molupės upelis. Tarpukariu kaime buvo 6 vidutinio dydžio sodybos, gyventojai vertėsi žemės ūkiu, ūkiai buvo 27–85 ha dydžio. Kiekvienas ūkis turėjo po sklypą Paniabalio pelkėje kaimyniniame Švarplių kaime, kuriame ruošė durpes kurui. Vaikai lankė Švarplių mokyklą. Po Antrojo pasaulinio karo kaimas išnyko. Nuo 2008 m. buvusio kaimo teritorija priklauso Krasnoznamensko rajono Dobrovolsko kaimo gyvenvietei.

 Gyventojai 

 Šaltiniai 

Kategorija:Pilkalnio apskrities gyvenvietės